מונא מארון

מונא מארון (בערבית: منى مارون) (נולדה ב־3 בדצמבר 1970) היא פרופסור ערבייה-ישראלית לפסיכולוגיה, עוסקת בחקר המוח - נוירוביולוגיה של למידה וזיכרון וחקר רגשות; ראש החוג לנוירוביולוגיה באוניברסיטת חיפה. סגנית נשיא אוניברסיטת חיפה ודיקנית למחקר ופיתוח (2022). האישה הראשונה מהכפר שלה, עספיא, אשר סיימה דוקטורט והיא הפרופסור הערבייה הראשונה למדעי המוח בישראל.

ביוגרפיה
מארון נולדה בעספיה, ישראל, למשפחת מארון ערבית-נוצרית, מרונית משכילה שרוב בניה ובנותיה רכשו תארים אקדמיים. הוריה, לויס ונביהה חוא מארון, גרים בעוספיה, שם גדלה יחד עם אחיותיה לטיפה, וסילה ומנאל.

מארון למדה בבית הספר היסודי ובחטיבת הביניים בבית ספר אורט בעספיה,  ובתיכון בבית הספר הערבי-אורת'ודוקסי בחיפה.

מתגוררת בעספיא.

קריירה אקדמית

בשנת 1992 קיבלה מארון תואר ראשון בפסיכולוגיה ואנגלית מאוניברסיטת חיפה. ב-1996 סיימה תואר שני במגמה לפסיכוביולוגיה בחוג לפסיכולוגיה באותה אוניברסיטה ובשנת 2000 סיימה בה את התואר השלישי בפסיכוביולוגיה. את הפוסטדוקטורט עשתה בצרפת באוניברסיטת PARIS XI, במעבדה לחקר הלמידה וזיכרון ORSAY FRANCE-NAMC.

מחקרה 
מארון חוקרת את הבסיס העצבי של הפרעת חרדה פוסט-טראומה במודל מעבדתי בחולדה. במסגרת מחקריה על האפשרות למחוק זיכרונות של פחד פיתחה חסם שניתן בהזרקה. חסם זה מונע את הפעלתה של המולקולה AKT, שיש לה תפקיד מכריע בתהליכים המשפיעים על היווצרות הזיכרון. כאשר מולקולה זו אינה יכולה לפעול, לא נוצרת תגובת פחד. יותר מכך, הזרקה חד פעמית של החסם בחלון זמן ספציפי יכולה למחוק זיכרון של פחד ספציפי, ולמנוע את ההופעה מחדש של תגובת הפחד. טיפול זה יכול לסייע בטיפול בתסמונת פוסט טראומתית. מארון שוקדת גם על מחקר פרה-קליני הבודק אם לחומר מסוים יש יכולת למחוק זיכרונות טראומטיים, בתקווה לתרגם בסופו של דבר את הממצאים לצורך מציאת פתרון עבור חולים הסובלים מהפרעה טראומטית. המחקר גילה כי הזרקת חומר זה לחיות יכולה לבטל זיכרון של פחד, וכי קיימים הבדלים התפתחותיים במנגנונים המווסתים זיכרון של פחד בגורים, בהשוואה לחיות בוגרות. מכאן ניתן להניח שגם אצל בני אדם יידרשו טיפולים שונים עבור ילדים ועבור מבוגרים.

פעילות ציבורית
 משתתפת פעילה ב"ימי המוח", הנערכים בישראל כל שנה, בעיקר בתחום הגברת המודעות למדעי המוח בבתי ספר ערביים.
 הייתה חברה בעמותת אל-מראם, שמטרתה להגביר מודעות של תלמידים ערביים לנושאים מדעיים.
 כיהנה כחברה בוועדת שיפוט של מלגת נשיא המדינה פרס, 2013 במדעי המוח.
 השתתפה בסרט מטעם האיחוד האירופאי לעידוד בנות לפנות לקריירה מדעית.
 מארון מקדמת השכלה גבוהה בחברה הערבית וחונכת נערות מצטיינות

פרסים והוקרה
 בין 50 הנבחרית ברשימת אשת השנה מטעם ליידי גלובס, 2013. הייתה לאישה הערביה הראשונה בישראל שזכתה לתואר זה בתחום מדעי החיים והטבע.
 נבחרה למס' 48 ברשימת העיתון פורבס של "50 הנשים החזקות בישראל 2014".
 אבירת The Peres Center for Peace & Innovation מרכז פרס לשלום ולחדשנות 2023
 נבחרה לאחת מ-50 הנשים המשפיעות בישראל, עי העיתון גלובס - Globes 2023
 תואר דוקטור לשם כבוד מהאוניברסיטה הפתוחה לשנת 2023

קישורים חיצוניים

 מונא מארון, דף אישי באתר אוניברסיטת חיפה
 הפרופיל של מונא מארון, באתר A-List
 הפרופיל של מונא מארון, באתר ליסטה
 חוקרים פרטיים: למה יש פחד שלא נעלם גם כשהסכנה חולפת?, באתר ynet

סרטונים
 החיים על פי מונא , כתבה ב"יומן" של הערוץ הראשון
 תחום מחקר מונא מארון , הצגתה בסרטון באתר אוניברסיטת חיפה
 דרכי התמודדות מונא מארון , סרטון לעידוד בנות לבחירה במקצועות מדע וטכנולוגיה
 מוטיבציה מונא מארון , סרטון נוסף לעידוד בנות לבחור במקצועות מדע וטכנולוגיה
 מכשולים מונא מארון , בסרטון מפרויקט "מדעניות מדברות"
 מונא מארון

הערות שוליים

סגל אוניברסיטת חיפה: מדעי הטבע
נשות אקדמיה ערביות ישראליות
אנשי אקדמיה ערבים ישראלים
פסיכולוגים ערבים ישראלים
פסיכולוגיות ישראליות
פסיכולוגים ישראלים
מדעניות עצב ישראליות
מדעני עצב ישראלים
עספיא: אישים
פעילות חברתיות ישראליות
פעילים חברתיים ישראלים
בעלות תואר דוקטור מאוניברסיטת חיפה
בעלי תואר דוקטור מאוניברסיטת חיפה
מרונים ישראלים
בוגרי בית ספר אורתודוקסי ערבי
בוגרות בית ספר אורתודוקסי ערבי
מקבלי תואר דוקטור לשם כבוד מהאוניברסיטה הפתוחה
ישראליות שנולדו ב-1970
ישראלים שנולדו ב-1970